钦定古今图书集成/历象汇编/庶征典/第180卷 > 北魏
## 钦定古今图书集成/历象汇编/庶征典/第180卷 > 北魏

### 高宗兴安元年蝗

按：《魏书高宗本纪》：兴安元年“十有二月癸亥，诏以营
州蝗，开仓赈恤。”

### 兴光三年蝗

按：《北史魏文成帝本纪》：“兴光三年十二月，州镇五蝗，
百姓饥，使开仓赈给之。”

### 太安三年蝗

按：《魏书高宗本纪》：“太安三年十有二月，以州镇五蝗，
民饥，使使者开仓以赈之。”

### 和平五年虫为灾

按：《北史魏文成帝本纪》：“和平五年二月，诏以州镇十
四去岁虫水，开仓赈恤。”

### 高祖太和元年蝗

按：《魏书高祖本纪》：“太和元年十有二月丁未，诏以州
郡八蝗，民饥，开仓赈恤。”

太和二年，蝗。

按《魏书高祖本纪》：“二年夏四月，京师蝗。甲辰，祈天灾
于北苑，亲自礼焉，减膳，避正殿。丙午，澍雨大洽，曲赦京师。”

太和五年，蝗。

按《魏书高祖本纪》不载。　按《灵征志》，“五年七月，敦煌
镇蝗，秋稼略尽。”

太和六年，蝗。

按《魏书高祖本纪》，不载。　按《灵征志》，“六年七月，青、雍
二州虸蚄害稼。八月，徐、东徐、兖、济、平、豫、光七州，平原、
枋头、广阿、临济四镇，蝗害稼。”

太和七年，蝗。

按《魏书高祖本纪》不载。　按《灵征志》，“七年四月，相、豫
二州蝗害稼。”

太和八年，蝗虸蚄害稼
按《魏书高祖本纪》不载　按《灵征志》，八年三月，冀州、
相三州虸蚄害稼。四月，济、光、幽、肆、雍、齐、平七州蝗。六
月乙巳，相、齐、光、青四州虸蚄害稼。
太和十六年蝗。

按《魏书高祖本纪》不载。　按《灵征志》，十六年十月“癸
巳，枹䍐镇，蝗害稼。”

### 世宗景明元年虸蚄生按魏书世宗本纪不载 按灵征志景明元年五月青齐徐兖光南青六州虸蚄害稼

景明四年，蝗螟虸蚄生
按《魏书世宗本纪》不载　按《灵征志》，“四年三月壬午，
河州大螟，二麦无遗。”五月，光州虸蚄害稼。六月，河州
大蝗。七月，东莱郡虸蚄害稼。

### 正始元年蝗

按《魏书世宗本纪》不载。　按《灵征志》，“正始元年六月，
夏司二州蝗害稼。”

正始四年，蝗虸蚄生
按《魏书世宗本纪》不载。　按《灵征志》，四年八月，泾州
蝗虫、河州虸蚄，凉州司州、恒农郡蝗虫并为灾。

### 永平元年蝗

按《魏书世宗本纪》不载。　按《灵征志》，永平元年六月
“己巳，凉州蝗害稼。”

### 延昌元年蝗虸蚄生按魏书世宗本纪不载 按灵征志五年〈是年四月改元延昌〉七月蝗虫京师虸蚄八月青齐光三州虸蚄害稼三

分食二。

### 肃宗熙平元年虸蚄生按魏书肃宗本纪不载 按灵征志熙平元年六月青齐光南青四州虸蚄害稼